b'\n_START_ARTICLE_\nBhagwa Zenda\n_START_PARAGRAPH_\nLa Bhagwa Zenda fou el nom de la bandera maratha; vol dir "drap safr\xc3\xa0"._NEWLINE_La bandera fou adoptada per la confederaci\xc3\xb3 maratha al segle XVII. El color safr\xc3\xa0, amb tonalitats que variaven notablement d\'un exemplar a l\'altra, era el s\xc3\xadmbol de la primavera i de la felicitat i es va escollir per la terra \xc3\xa0rida del D\xc3\xa8can. Segons la tradici\xc3\xb3 Shivaji (1627-1680), el primer gran cap maratha, va escollir aquest color en homenatge al guru Ramdas Swami._NEWLINE_La bandera era quadrada i forcada, encara que despr\xc3\xa9s fou habitual el model rectangular generalment tamb\xc3\xa9 forcat. Alguns caps marathes com el de Gwalior la van adoptar i hi van afegir un s\xc3\xadmbol propi. Fou bandera confederal fins al 1805 i bandera dels principals estats marathes resultants (Gaikwar de Baroda, Sindhia de Gwalior, Holkar d\'Indore, Bhonsle de Nagpur, i rajes de Satara) i altres estats; alguns la van conservar fins vers el 1950.'